钦定古今图书集成/历象汇编/庶征典/第187卷 > 《瑞莲赋》刘诜
## 钦定古今图书集成/历象汇编/庶征典/第187卷 > 《瑞莲赋》刘诜

“愬青原而西骛，逾北郭之十里。横溪漫漫，重阜伏起。
层轩危榭，东缦西峙。吾伊出竹，行者为喜。问其间之
何人，知夫子之洵美。万山拄颊，堂有流水。播播其渠，
濊濊其沚。众芳绕而成宫，群碧葺以为戺。当炎云之
散漫，走峻壁之赤炜。黄尘涨于门衢，元阆隔以尺咫。
忽芙渠之效祥，葩一本而并蒂，矗万花之如云。何此
美之独异。”于是耆幼群观，宾游聚诣。飞杯赏胜，援笔
赋瑞。记《同干》于《天泉》，歌《合欢》于西内。羌蓝田之连璧，
胡骤获于不艺。岂仙人之双盘，犹抗立于千岁。循环
不解，丰歉同气。高疑联冠，俯若骈袂。相倚如揖，相依
如醉。颓阳亚影，轻雨对泪。烟墩增妍，露墅助媚。乃若
噭色在树，清风被兰。娟擢秀以并洁，“屹竞色而两难。
泫袖唾以相眩，失增城之纨斑。此其态也，而未离乎
尘间。零露试玉，凉月流丸。澹同心之莽莽，落连佩之
珊珊。渺所思兮湘水，望苍梧而不还。”此其意也，而未
足以穷造化之端。嗟夫！太和之在古今，常易类而难
谐。睨水火之异质，企参辰而无涯。偶不足以胜奇，迨
其遇而非侪。愬重华之濬美，眷库亭之可怀。怨乘舟
之秋风，歌不容其汉淮。丘与轲兮不并世，周与召兮
犹难偕。纷是卉之何情，忱矫薄而愧乖。同光和羲，比
洁夷齐，秀出元朗，芳压云机。嘉木连理而相让，瑞禾
同颖而避祺。锺众美于一干，各二妙而无倪。抚六合
之旷垠，胡君宇之若私。念祯异之有兆，若云蒸而雨
滋。彼智者之未。“每托物而先知，根盘盘以信厚，葩
采采而《书诗》。”倚庭柱而挥尘，傲俗子以厥儿。持紫蓬
莱，泛红昆池，梯太华之万仞，送水天之千枝。暧此和
于天地，麦两秀而九芝。然后乘太一之舟，踞千载之
龟，酌太湖之酒，而歌先王之诗，亦宇宙之一奇也。